CELEX: 62019CN0857
Language: fi
Date: 2019-11-26 00:00:00
Title: asia C-857/19: Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 26.11.2019 – Slovak Telekom a.s. v. Protimonopolný úrad Slovenskej republiky

3.2.2020   
            
            
               FI
            
            
               Euroopan unionin virallinen lehti
            
            
               C 36/19
            
         
      Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 26.11.2019 – Slovak Telekom a.s. v. Protimonopolný úrad Slovenskej republiky
      (asia C-857/19)
      (2020/C 36/24)
      Oikeudenkäyntikieli: slovakki
      
         Ennakkoratkaisua pyytänyt tuomioistuin
      
      Najvyšší súd Slovenskej republiky
      
         Pääasian asianosaiset
      
      
         Kantaja: Slovak Telekom a.s.
      
         Vastaaja: Protimonopolný úrad Slovenskej republiky
      
         Ennakkoratkaisukysymykset
      
      Ennakkoratkaisupyyntö, joka koskee perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 (1) 11 artiklan 6 kohdan ensimmäisen virkkeen tulkintaa:
      
                  1)
               
               
                  Tarkoittaako ilmaisu ”jäsenvaltioiden kilpailuviranomaiset menettävät toimivaltansa perustamissopimuksen 81 ja 82 artiklan määräysten soveltamiseen”, että jäsenvaltioiden viranomaiset menettävät oikeutensa soveltaa perustamissopimuksen 81 ja 82 määräyksiä?
               
            
                  2)
               
               
                  Sovelletaanko 7.12.2000 Nizzassa annetun Euroopan unionin perusoikeuskirjan 50 artiklaa (kielto syyttää ja rangaista oikeudenkäynnissä kahdesti samasta rikoksesta) myös SEUT 102 artiklassa tarkoitettua määräävän markkina-aseman väärinkäyttöä koskeviin hallinnollisiin rikkomuksiin, joista komissio ja jäsenvaltion viranomaiset ovat erikseen ja itsenäisesti määränneet seuraamukset käyttäessään toimivaltaansa sakkopäätöksen 16.12.2002 annetun neuvoston asetuksen (EY) N:o 1/2003 11 artiklan 6 kohdan nojalla?
               
            
         (1)  EYVL 2003, L 1, s. 1.